CELEX: 32015R2438
Language: da
Date: 2015-10-12 00:00:00
Title: Kommissionens delegerede forordning (EU) 2015/2438 af 12. oktober 2015 om fastsættelse af en udsmidsplan for visse fiskerier efter demersale arter i de nordvestlige farvande

23.12.2015   
            
            
               DA
            
            
               Den Europæiske Unions Tidende
            
            
               L 336/29
            
         KOMMISSIONENS DELEGEREDE FORORDNING (EU) 2015/2438
   af 12. oktober 2015
   om fastsættelse af en udsmidsplan for visse fiskerier efter demersale arter i de nordvestlige farvande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
   ud fra følgende betragtninger
   
               (1)
            
            
               Målet med forordning (EU) nr. 1380/2013 er gradvis at bringe udsmid til ophør i alle fiskerier i EU, ved at der indføres en landingsforpligtelse for fangster af arter, der er omfattet af fangstbegrænsninger.
            
         
               (2)
            
            
               Ved artikel 15, stk. 6, i forordning (EU) nr. 1380/2013 tillægges Kommissionen beføjelse til ved en delegeret retsakt at vedtage planer for udsmid for en periode på højst tre år på grundlag af fælles henstillinger, som medlemsstaterne udarbejder i samråd med de relevante rådgivende råd.
            
         
               (3)
            
            
               Belgien, Irland, Spanien, Frankrig, Nederlandene og Det Forenede Kongerige har direkte interesser i spørgsmål vedrørende fiskeriforvaltning i de nordvestlige farvande. Disse medlemsstater har efter høring af Det Rådgivende Råd for De Nordvestlige Farvande indgivet en fælles henstilling til Kommissionen. Videnskabelige bidrag blev indhentet fra relevante videnskabelige organer og gennemgået af Den Videnskabelige, Tekniske og Økonomiske Komité for Fiskeri (STECF). Foranstaltningerne i den fælles henstilling er i overensstemmelse med artikel 15, stk. 6, i forordning (EU) nr. 1380/2013 og bør derfor i overensstemmelse med artikel 18, stk. 3, i samme forordning indgå i denne forordning.
            
         
               (4)
            
            
               For så vidt angår de nordvestlige farvande kommer landingsforpligtelsen i henhold til artikel 15, stk. 1, litra c), i forordning (EU) nr. 1380/2013 til at gælde for de arter, der karakteriserer de fiskerier, som er omfattet af fangstbegrænsninger senest fra den 1. januar 2016. I overensstemmelse med den fælles henstilling bør udsmidsplanen fra den 1. januar 2016 omfatte fiskerier, som er karakteriseret ved meget blandet fiskeri efter torsk, kuller, hvilling og sej, fiskeri efter jomfruhummer (Nephrops), blandet fiskeri efter almindelig tunge og rødspætte og fiskeri efter kulmule.
            
         
               (5)
            
            
               I den fælles henstilling blev det foreslået, at indføre en undtagelse for landingsforpligtelsen for jomfruhummer, der er fanget med tejner, fælder eller kurve i ICES-afsnit VIa og ICES-underområde VII, som ifølge den videnskabelige dokumentation udviser en høj overlevelsesrate under hensyntagen til redskabernes specifikationer, fangstpraksis og økosystemet. STECF konkluderede, at fritagelsen var begrundet. Derfor bør denne begrundelse indgå i denne forordning.
            
         
               (6)
            
            
               Den fælles henstilling omfatter desuden syv de minimis-undtagelser fra landingsforpligtelsen for visse fiskerier og op til visse niveauer. STECF har gennemgået den dokumentation, der blev modtaget fra medlemsstaterne, og konkluderede generelt, at den fælles henstilling indeholdt velbegrundede argumenter for, at yderligere forbedringer i selektiviteten er vanskelige at opnå og/eller at der er uforholdsmæssigt store omkostninger ved håndtering af uønskede fangster, i nogle tilfælde underbygget med en kvalitativ vurdering af omkostningerne. På baggrund af ovenstående og i mangel af videnskabelige oplysninger, der viser det modsatte, bør der fastsættes en de minimis-undtagelse i overensstemmelse med den procentsats, der er foreslået i den fælles henstilling, og på niveauer, der ikke overstiger dem, der er tilladt i henhold til artikel 15, stk. 1, i forordning (EU) nr. 1380/2013.
            
         
               (7)
            
            
               De minimis-undtagelsen for almindelig tunge på op til højst 3 % i 2016-2018 af de samlede årlige fangster af denne art taget af fartøjer, der anvender garn og toggergarn ved fiskeri efter tunge i ICES-afsnit VIId, VIIe, VIIf og VIIg, er begrundet i, at det er meget vanskeligt at opnå øget selektivitet. STECF konkluderede, at undtagelsen er veldefineret og derfor bør undtagelsen indgå i denne forordning.
            
         
               (8)
            
            
               De minimis-undtagelsen for hvilling på op til højst 7 % i 2016 og 2017 og op til højst 6 % i 2018 af de samlede årlige fangster af denne art taget af fartøjer, der anvender bundtrawl med en maskestørrelse på under 100 mm ved fiskeri efter hvilling i ICES-afsnit VIId og VIIe, er begrundet i, at det er meget vanskeligt at opnå øget selektivitet. STECF konkluderede, at der foreligger tilstrækkelige beviser til støtte for undtagelsen, men at der bør indhentes yderligere oplysninger med henblik på at evaluere de minimis-mængden. Derfor kan denne undtagelse kun medtages i forordningen med en bestemmelse, der pålægger de berørte medlemsstater at forelægge yderligere data for Kommissionen, så STECF kan vurdere det nuværende udsmidsniveau i forhold til den de minimis-mængde, der anmodes om.
            
         
               (9)
            
            
               De minimis-undtagelsen for hvilling på op til højst 7 % i 2016 og 2017 og op til højst 6 % i 2018 af de samlede årlige fangster af denne art taget af fartøjer, der anvender bundtrawl med en maskestørrelse på ikke under 100 mm ved fiskeri efter hvilling i ICES-afsnit VIIb-VIIj, er begrundet i, at det er meget vanskeligt at opnå øget selektivitet. STECF konkluderede, at der foreligger tilstrækkelige beviser til støtte for undtagelsen, men at der bør indhentes yderligere oplysninger med henblik på at evaluere de minimis-mængden. STECF bemærkede, at der pågik yderligere undersøgelser af selektiviteten. Derfor medtages denne undtagelse i forordningen med en bestemmelse, der pålægger de berørte medlemsstater at forelægge yderligere data for Kommissionen, så STECF fuldt ud kan vurdere det nuværende udsmidsniveau i de berørte fiskerier.
            
         
               (10)
            
            
               De minimis-undtagelsen for hvilling på op til højst 7 % i 2016 og 2017 og op til højst 6 % i 2018 af de samlede årlige fangster af denne art taget af fartøjer, der anvender bundtrawl med en maskestørrelse på under 100 mm ved fiskeri efter hvilling i ICES-afsnit VII (bortset fra VIIa, VIId og VIIe), er begrundet i, at det er meget vanskeligt at opnå øget selektivitet. STECF bemærkede, at grundlaget for denne undtagelse kun indeholder få kvantificerede oplysninger om selektiviteten. STECF konkluderede, at der bør indhentes yderligere oplysninger med henblik på at evaluere denne de minimis-undtagelse. Derfor kan denne undtagelse kun medtages i forordningen med en bestemmelse, der pålægger de berørte medlemsstater at forelægge yderligere data for Kommissionen, så STECF bedre kan vurdere oplysningerne, der begrunder denne undtagelse.
            
         
               (11)
            
            
               De minimis-undtagelsen for jomfruhummer på op til højst 7 % i 2016 og 2017 og op til højst 6 % i 2018 af de samlede årlige fangster af denne art taget af fartøjer, der er forpligtet til at lande jomfruhummer i ICES-underområde VII, er begrundet i, at det er meget vanskeligt at opnå øget selektivitet. STECF konkluderede, at fritagelsen var begrundet. Derfor bør denne begrundelse indgå i denne forordning.
            
         
               (12)
            
            
               De minimis-undtagelsen for jomfruhummer på op til højst 7 % i 2016 og 2017 og op til højst 6 % i 2018 af de samlede årlige fangster af denne art taget af fartøjer, der er forpligtet til at lande jomfruhummer i ICES-afsnit VIa, er begrundet i, at det er meget vanskeligt at opnå øget selektivitet og at der foreligger kvantificerede oplysninger, som begrunder, at der er uforholdsmæssigt store omkostninger ved håndtering af uønskede fangster. STECF konkluderede, at fritagelsen var begrundet. Derfor bør denne begrundelse indgå i denne forordning.
            
         
               (13)
            
            
               De minimis-undtagelsen for tunge på op til højst 3 % i 2016-2018 af de samlede årlige fangster af denne art taget af fartøjer, der anvender fiskeredskaber, som øger selektiviteten i ICES-afsnit VIId, VIIe, VIIf og VIIg, er begrundet i, at det er meget vanskeligt at opnå øget selektivitet. STECF bemærkede, at formålet med undtagelsen skal være at kompensere for anvendelsen af mere selektive redskaber, og at den ønskede de minimis-undtagelse skal dække resterende udsmid. Derfor bør denne begrundelse indgå i denne forordning.
            
         
               (14)
            
            
               Eftersom foranstaltningerne i denne forordning har en direkte indvirkning på de økonomiske aktiviteter i forbindelse med og planlægningen af EU-fartøjernes fangstsæson, bør forordningen træde i kraft umiddelbart efter offentliggørelsen. Den bør anvendes fra den 1. januar 2016 for at overholde den frist, der er fastsat i artikel 15 i forordning (EU) nr. 1380/2013. I henhold til artikel 15, stk. 6, i nævnte forordning, bør denne forordning ikke anvendes længere end tre år —
            
         VEDTAGET DENNE FORORDNING:
   Artikel 1
   Anvendelsesområde
   Ved denne forordning fastsættes de nærmere bestemmelser for gennemførelsen af den i artikel 15, stk. 1, i forordning (EU) nr. 1380/2013 omhandlede landingsforpligtelse, som gælder fra den 1. januar 2016 i de nordvestlige farvande, jf. artikel 4, stk. 2, litra c), i samme forordning, for de fiskerier, der er opført i bilaget til denne forordning.
   Artikel 2
   Undtagelse begrundet i høj overlevelsesrate
   Undtagelsen for landingsforpligtelsen i artikel 15, stk. 4, litra b), i forordning (EU) nr. 1380/2013 for arter, der ifølge den videnskabelige dokumentation udviser en høj overlevelsesrate, gælder for jomfruhummer (Nephrops norvegicus) fanget med tejner, fælder eller kurve (redskabskode (2) FPO og FIX) i ICES-afsnit VIa og ICES-underområde VII.
   Artikel 3
   De minimis-undtagelser
   1.   Uanset artikel 15, stk. 1, i forordning (EU) nr. 1380/2013 er det tilladt at smide følgende mængder over bord:
   
               a)
            
            
               for almindelig tunge (Solea solea) op til højst 3 % i 2016, 2017 og 2018 af de samlede årlige fangster af denne art taget af fartøjer, der anvender garn og toggergarn ved fiskeri efter tunge i ICES-afsnit VIId, VIIe, VIIf og VIIg
            
         
               b)
            
            
               for hvilling (Merlangius merlangus) op til højst 7 % i 2016 og 2017 og op til maksimum 6 % i 2018 af de samlede årlige fangster af denne art taget af fartøjer, der anvender bundtrawl på under 100 mm ved fiskeri efter hvilling i ICES-afsnit VIId og VIIe
            
         
               c)
            
            
               for hvilling (Merlangius merlangus) op til højst 7 % i 2016 og 2017 og op til maksimum 6 % i 2018 af de samlede årlige fangster af denne art taget af fartøjer, der anvender bundtrawl på ikke under 100 mm ved fiskeri efter hvilling i ICES-afsnit VIIb-VIIj
            
         
               d)
            
            
               for hvilling (Merlangius merlangus) op til højst 7 % i 2016 og 2017 og op til maksimum 6 % i 2018 af de samlede årlige fangster af denne art taget af fartøjer, der anvender bundtrawl på under 100 mm ved fiskeri efter hvilling i ICES-underområde VII, bortset fra ICES-afsnit VIIa, VIId og VIIe
            
         
               e)
            
            
               for jomfruhummer (Nephrops norvegicus) op til højst 7 % i 2016 og 2017 og op til maksimum 6 % i 2018 af de samlede årlige fangster af denne art taget af fartøjer, der er forpligtet til at lande jomfruhummer i ICES-underområde VII
            
         
               f)
            
            
               for jomfruhummer (Nephrops norvegicus) op til højst 7 % i 2016 og 2017 og op til maksimum 6 % i 2018 af de samlede årlige fangster af denne art taget af fartøjer, der er forpligtet til at lande jomfruhummer i ICES-afsnit VIa
            
         
               g)
            
            
               for almindelig tunge (Solea solea) op til højst 3 % i 2016, 2017 og 2018 af de samlede årlige fangster af denne art taget af fartøjer, der anvender fiskeredskaber, som øger selektiviteten (bomtrawl, maskestørrelse 80-199 mm) i ICES-afsnit VIId, VIIe, VIIf og VIIg.
            
         2.   Senest den 1. maj 2016 forelægger de medlemsstater, der har en direkte forvaltningsmæssig interesse i de nordvestlige farvande, Kommissionen yderligere data om udsmid og andre relevante videnskabelige oplysninger som begrundelse for undtagelserne i stk. 1, litra b), c) og d). Den Videnskabelige, Tekniske og Økonomiske Komité for Fiskeri (STECF) vurderer disse data og oplysninger senest den 1. september 2016.
   Artikel 4
   Fartøjer, der er omfattet af landingsforpligtelsen
   1.   Medlemsstaterne fastsætter i overensstemmelse med kriterierne i bilaget til denne forordning, hvilke fartøjer der er omfattet af landingsforpligtelsen for hvert fiskeri.
   2.   Senest den 31. december 2015 forelægger de berørte medlemsstater Kommissionen og de øvrige medlemsstater via det sikre EU-websted for fiskerikontrol listen over fartøjer, som fastlægges i henhold til stk. 1 for hvert af de fiskerier, der er opført i bilaget. Medlemsstaterne sørger for, at disse lister til enhver tid er ajourført.
   Artikel 5
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2016 til den 31. december 2018.
   Artikel 4 anvendes fra denne forordnings ikrafttrædelsesdato.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 28.1.2013, s. 22.
   
      (2)  Redskabskoderne, der anvendes i denne forordning, er defineret af De Forenede Nationers Levnedsmiddel- og Landbrugsorganisation.
   
      BILAG
      
         Fiskerier, der er omfattet af landingsforpligtelsen
      
      
                  a)
               
               
                  Fiskerier i ICES-afsnit VIa og EU-farvande i ICES-afsnit Vb
                  
                              Fiskeri
                           
                           
                              Redskabskode
                           
                           
                              Beskrivelse af fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Trawl og vod
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 10 % af torskefiskene torsk, kuller, hvilling og sej tilsammen, gælder landingsforpligtelsen for kuller.
                           
                        
                              Jomfruhummer (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Trawl, vod, tejner, fælder og kurve
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 30 % jomfruhummer, gælder landingsforpligtelsen for jomfruhummer.
                           
                        
            
                  b)
               
               
                  Fiskerier med kombineret TAC for ICES-underområde VI og VII og EU-farvande i ICES-afsnit Vb for kulmule
                  
                              Fiskeri
                           
                           
                              Redskabskode
                           
                           
                              Beskrivelse af fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Kulmule
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Trawl og vod
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 30 % kulmule, gælder landingsforpligtelsen for kulmule.
                           
                        
                              Kulmule
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Alle garn
                           
                           
                              Alle
                           
                           
                              Alle fangster af kulmule er omfattet af landingsforpligtelsen.
                           
                        
                              Kulmule
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Alle langliner
                           
                           
                              Alle
                           
                           
                              Alle fangster af kulmule er omfattet af landingsforpligtelsen.
                           
                        
            
                  c)
               
               
                  Fiskerier med TAC, der omfatter ICES-underområde VII for jomfruhummer
                  
                              Fiskeri
                           
                           
                              Redskabskode
                           
                           
                              Beskrivelse af fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Jomfruhummer (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Trawl, vod, tejner, fælder og kurve
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 30 % jomfruhummer, gælder landingsforpligtelsen for jomfruhummer.
                           
                        
            
                  d)
               
               
                  Fiskerier i ICES-afsnit VIIa
                  
                              Fiskeri
                           
                           
                              Redskabskode
                           
                           
                              Fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Torsk (Gadus morhua), kuller (Melanogram-mus aeglefinus), hvilling (Merlangius merlangus) og sej (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Trawl og vod
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 10 % af torskefiskene torsk, kuller, hvilling og sej tilsammen, gælder landingsforpligtelsen for kuller.
                           
                        
            
                  e)
               
               
                  Fiskerier i ICES-afsnit VIId
                  
                              Fiskeri
                           
                           
                              Redskabskode
                           
                           
                              Fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Almindelig tunge (Solea solea)
                           
                           
                              TBB
                           
                           
                              Alle bomtral
                           
                           
                              Alle
                           
                           
                              Alle fangster af almindelig tunge er omfattet af landingsforpligtelsen
                           
                        
                              Almindelig tunge (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Trawl
                           
                           
                              < 100 mm
                           
                           
                              Hvis de samlede landinger pr. fartøj af alle arter i 2013 og 2014 består af mere end 5 % almindelig tunge, gælder landingsforpligtelsen for almindelig tunge.
                           
                        
                              Almindelig tunge (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Alle garn og toggergarn
                           
                           
                              Alle
                           
                           
                              Alle fangster af almindelig tunge er omfattet af landingsforpligtelsen
                           
                        
                              Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Trawl og vod
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 25 % af torskefiskene torsk, kuller, hvilling og sej tilsammen, gælder landingsforpligtelsen for hvilling.
                           
                        
            
                  f)
               
               
                  Fiskerier i ICES-afsnit VIIe — almindelig tunge
                  
                              Fiskeri
                           
                           
                              Redskabskode
                           
                           
                              Fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Almindelig tunge (Solea solea)
                           
                           
                              TBB
                           
                           
                              Alle bomtrawl
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 10 % almindelig tunge, gælder landingsforpligtelsen for almindelig tunge.
                           
                        
                              Almindelig tunge (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Alle garn og toggergarn
                           
                           
                              Alle
                           
                           
                              Alle fangster af almindelig tunge er omfattet af landingsforpligtelsen.
                           
                        
            
                  g)
               
               
                  Fiskerier i ICES-afsnit VIIb, VIIc og VIIf-VIIk
                  
                              Fiskeri
                           
                           
                              Redskabskode
                           
                           
                              Fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Almindelig tunge (Solea solea)
                           
                           
                              TBB
                           
                           
                              Alle bomtrawl
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 5 % almindelig tunge, gælder landingsforpligtelsen for almindelig tunge.
                           
                        
                              Almindelig tunge (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Alle garn og toggergarn
                           
                           
                              Alle
                           
                           
                              Alle fangster af almindelig tunge er omfattet af landingsforpligtelsen.
                           
                        
            
                  h)
               
               
                  Fiskerier i ICES-afsnit VIIb, VIIc, VIIe og VIIf-VIIk
                  
                              Fiskeri
                           
                           
                              Redskabskode
                           
                           
                              Fangstredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Trawl og vod
                           
                           
                              Alle
                           
                           
                              Hvis de samlede landinger pr. fartøj af alle arter i 2013 og 2014 består af mere end 25 % af torskefiskene torsk, kuller, hvilling og sej tilsammen, gælder landingsforpligtelsen for hvilling.